pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยเตรียมฉีดวัคซีนโควิด-19 ภายในอาทิตย์นี้ พร้อมมอบ ศบค. เร่งพิจารณากิจกรรมช่วงสงกรานต์
วันพุธที่ 10 มีนาคม 2564
นายกรัฐมนตรีเผยเตรียมฉีดวัคซีนโควิด-19 ภายในอาทิตย์นี้ พร้อมมอบ ศบค. เร่งพิจารณากิจกรรมช่วงสงกรานต์
นายกรัฐมนตรีเผยเตรียมฉีดวัคซีนโควิด-19 ภายในอาทิตย์นี้ พร้อมมอบ ศบค. เร่งพิจารณากิจกรรมช่วงสงกรานต์
วันนี้ (9 มีนาคม 2564) เวลา 13.00 น. ณ ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการเตรียมจัดกิจกรรมในช่วงเทศกาลสงกรานต์ว่า อยู่ระหว่างการพิจารณาของ ศบค. และหน่วยงานที่เกี่ยวข้อง เพื่อทันดําเนินการในช่วงวันหยุดเทศกาลสงกรานต์ เพื่อให้ประชาชนสามารถวางแผนเดินทางท่องเที่ยวล่วงหน้า โดยรูปแบบงานต้องไม่ส่งผลกระทบต่อการแพร่เนื่องจากการควบคุมการแพร่ระบาด ซึ่งรัฐบาลได้เตรียมมาตรการทั้ง 2 รูปแบบ คือ สถานการณ์การแพร่ระบาดดีขึ้นและสถานการณ์การแพร่ระบาดยังไม่ดีขึ้น อย่างไรก็ตาม ประชาชนยังต้องร่วมมือสวมใส่หน้ากากอนามัยและเว้นระยะห่าง
นายกรัฐมนตรียังเผยว่า จะเข้ารับการฉีดวัคซีนโควิด-19 ของ AstraZeneca ตามคําแนะนําของแพทย์และความพร้อมในวันศุกร์ที่ 12 มีนาคม 64 พร้อมย้ําว่า ไม่ได้ปิดกั้นให้ภาคเอกชนนําเข้าวัคซีนโควิด-19 แต่ต้องเป็นไปตามกฎกติกา โดยมอบหมายให้สํานักงานคณะกรรมการอาหารและยา (อย.) หารือร่วมกับผู้ประกอบการและสมาคมโรงพยาบาลเอกชนเกี่ยวกับแผนการนําเข้าวัคซีน เพื่อเป็นทางเลือกเพิ่มเติมสําหรับประชาชนอีกด้วย ทั้งนี้ วัคซีนโควิด-19 ที่มีหลายยี่ห้อในขณะนี้ยังอยู่ระหว่างกระบวนการตรวจสอบเอกสารโดย อย. ซึ่งปัจจุบันเป็นการอนุมัติใช้วัคซีนในสถานการณ์ฉุกเฉิน (Emergency Use) ต้องวางแผนการฉีดและการสั่งจองวัคซีนต่อไปในอนาคตอีกด้วย
นายกรัฐมนตรียังกล่าวถึง เปิดการเดินทางระหว่างประเทศ หรือ Open Systemว่า ได้มีการเตรียมการ Vaccine Passport ไว้ด้วยแล้วแต่ยังคงต้องรอมาตรฐานกลางที่กําหนดโดยองค์การอนามัยโลก (WHO) อาทิ หากได้รับการฉีดวัคซีนโควิด-19 ครบแล้วแล้วจะยังต้องเข้ารับการกักตัวสังเกตอาการหรือไม่ รวมทั้งการกําหนดเพิ่มเติมในประเด็นพื้นที่ความเสี่ยงที่แตกต่างกัน รวมถึงการจัดเตรียมความพร้อมแหล่งท่องเที่ยวของประเทศไทยเพื่อรองรับนักท่องเที่ยวต่างชาติ
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ มีสารถึงประชาชนเนื่องในวันน้ำโลก ประจำปี 2564 เน้นบริหารจัดการน้ำอย่างคุ้มค่าและยั่งยืน ขอความร่วมมือจากทุกภาคส่วนร่วมใจใช้น้ำอย่างรู้คุณค่า
วันจันทร์ที่ 22 มีนาคม 2564
นายกฯ มีสารถึงประชาชนเนื่องในวันน้ําโลก ประจําปี 2564 เน้นบริหารจัดการน้ําอย่างคุ้มค่าและยั่งยืน ขอความร่วมมือจากทุกภาคส่วนร่วมใจใช้น้ําอย่างรู้คุณค่า
นายกฯ มีสารถึงประชาชนเนื่องในวันน้ําโลก ประจําปี 2564 เน้นบริหารจัดการน้ําอย่างคุ้มค่าและยั่งยืน ขอความร่วมมือจากทุกภาคส่วนร่วมใจใช้น้ําอย่างรู้คุณค่า
วันนี้ (22 มีนาคม 2564) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มีสารในวันน้ําโลก ประจําปี 2564 (World Water Day 2021) ซึ่ง นายอนุชา บูรพชัยศรี โฆษกประจําสํานักนายกรัฐมนตรีได้กล่าวสรุปสาระสําคัญ ดังนี้
นายกรัฐมนตรีได้กล่าวถึงความสําคัญของวันน้ําโลก และในปี 2564 นี้ให้ความสําคัญในเรื่อง “การใช้น้ําอย่างรู้คุณค่า” “น้ํา” เป็นปัจจัยขั้นพื้นฐานในการดํารงชีวิตของมนุษย์ ปัจจุบันทั่วโลกรวมถึงประเทศไทยกําลังเผชิญหน้ากับภาวะวิกฤติด้านน้ํา โดยมีสาเหตุหลักมาจากการใช้น้ําในชีวิตประจําวันของประชากรที่เพิ่มมากขึ้น ร้อยละ 80 ของน้ําที่ผ่านการใช้จะกลายเป็นน้ําที่มีการปนเปื้อนถูกปล่อยกลับลงสู่แหล่งน้ํา รวมถึงสถานการณ์เปลี่ยนแปลงสภาพภูมิอากาศ ที่ส่งผลให้เกิดภัยแล้งและอุทกภัย ทําให้การบริหารจัดการน้ําทั้งระบบมีความเสี่ยง ซึ่งต้องวางแผนจัดการอย่างเหมาะสม และต้องพิจารณาให้คุ้มค่ากับการลงทุน
รัฐบาลได้กําหนดแนวทางการพัฒนาที่ยั่งยืนด้านน้ํา โดยน้อมนําหลักปรัชญาของเศรษฐกิจพอเพียงมาประยุกต์ใช้ เพื่อจะสร้างความสมดุลในการดําเนินชีวิต การพัฒนาเศรษฐกิจและสังคม และการรักษาคุณภาพสิ่งแวดล้อมอย่างยั่งยืน เป็นไปตามนโยบายขององค์การสหประชาชาติสนับสนุนให้ทุกประเทศบรรลุเป้าหมายการพัฒนาที่ยั่งยืนด้วยการใช้น้ําอย่างรู้คุณค่าและต้องได้รับความร่วมมือร่วมใจจากทุกภาคส่วน ในโอกาสนี้ นายกรัฐมนตรีจึงเชิญชวนภาครัฐ ภาคเอกชน และภาคประชาชน ร่วมมือร่วมใจกันใช้น้ําอย่างประหยัดและรู้คุณค่า เป็นส่วนหนึ่งในการอนุรักษ์ทรัพยากรน้ําให้ประเทศไทย
อนึ่ง องค์การสหประชาชาติ ได้กําหนดให้ทุกวันที่ 22 มีนาคมของทุกปีเป็นวันน้ําโลก เพื่อกระตุ้นให้ทุกประเทศและประชาคมโลกตระหนักถึงความสําคัญของทรัพยากรน้ํา ร่วมกันอนุรักษ์ ฟื้นฟู และพัฒนาการใช้ประโยชน์จากทรัพยากรน้ําอย่างบูรณาการตามหลักการพัฒนาอย่างยั่งยืน ซึ่งสําหรับประเทศไทย คณะรัฐมนตรีได้มีมติให้สัปดาห์ที่ตรงกับวันที่ 22 มีนาคมของทุกปี เป็นสัปดาห์อนุรักษ์ทรัพยากรน้ําแห่งชาติเพื่อให้ตระหนักถึงความสําคัญของทรัพยากรน้ํา
รัฐบาลไทย-ข่าวทำเนียบรัฐบาล-​นายกรัฐมนตรีขอทุกฝ่ายเคารพกฎหมาย นึกถึงบ้านเรือนเป็นหลัก ประชาธิปไตยแบบไหนก็ตามก็ต้องมีกฎหมาย  ย้ำหารือ 2 หัวหน้าพรรคการเมืองร่วมรัฐบาลเน้นการทำงานเป็นหลัก
วันจันทร์ที่ 1 มีนาคม 2564
​นายกรัฐมนตรีขอทุกฝ่ายเคารพกฎหมาย นึกถึงบ้านเรือนเป็นหลัก ประชาธิปไตยแบบไหนก็ตามก็ต้องมีกฎหมาย  ย้ําหารือ 2 หัวหน้าพรรคการเมืองร่วมรัฐบาลเน้นการทํางานเป็นหลัก
​นายกรัฐมนตรีขอทุกฝ่ายเคารพกฎหมาย นึกถึงบ้านเรือนเป็นหลัก ประชาธิปไตยแบบไหนก็ตามก็ต้องมีกฎหมาย ย้ําหารือ 2 หัวหน้าพรรคการเมืองร่วมรัฐบาลเน้นการทํางานเป็นหลัก
วันนี้ (1 มีนาคม 2564) เวลา 11.00 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ ขอให้ทุกฝ่ายนึกถึงบ้านเมืองเป็นหลัก เคารพกฎหมาย เพราะไม่ว่าจะเป็นประชาธิปไตยแบบไหนก็ตามก็ต้องมีกฎหมาย ขอให้ปฏิบัติดูแลคุ้มครองในสิทธิของเขา ขอร้องสื่อมวลชนเสนอข่าวอย่างตรงไปตรงมา พิจารณาสถานการณ์รอบด้าน ตํารวจมีความจําเป็นต้องใช้มาตรการตามมาตรฐานสากลออกไป
นายกรัฐมนตรียังตอบข้อซักถามในส่วนของการปรับคณะรัฐมนตรีว่า ยังไม่ได้มีการคุยในรายละเอียดทั้งหมด หากเสนอมานายกรัฐมนตรีจะเป็นผู้พิจารณาในภาพรวม เรื่องการเมืองขอให้เป็นเรื่องการเมือง วันนี้ได้มีการพูดคุยกับหัวหน้าพรรคทั้ง 2 พรรค เรื่องการทํางานต่างๆ โดยขอความร่วมมือในการทํางานเพื่อบ้านเมืองให้เดินไปข้างหน้า ซึ่งได้มีการพูดคุยกันไม่มีปัญหาอะไร ทุกอย่างอยู่ที่นายกรัฐมนตรี ส่วนที่จะมีการปรับใหญ่หรือปรับแค่ 3 ตําแหน่งนั้น ต้องดูว่าจะมีผลกระทบอย่างไร ทุกอย่างเป็นไปตามเดิม ไม่ต้องพูดถึงเรื่องสัดส่วน
...............
รัฐบาลไทย-ข่าวทำเนียบรัฐบาล-ออมสินแจง มาตรการช่วยเหลือแก้หนี้แก่ผู้ได้รับผลกระทบโควิด–19 ก่อนเสียประวัติ
วันจันทร์ที่ 15 มีนาคม 2564
ออมสินแจง มาตรการช่วยเหลือแก้หนี้แก่ผู้ได้รับผลกระทบโควิด–19 ก่อนเสียประวัติ
ออมสินชี้แจงมาตรการช่วยเหลือลูกหนี้ที่ได้รับผลกระทบทางการเงินจากสถานการณ์การแพร่ระบาดของเชื้อไวรัสโควิด–19 เป็นการปรับแผนการชําระหนี้สําหรับลูกหนี้ที่เริ่มมีปัญหาไม่สามารถชําระหนี้ได้ ณ วันที่ 28 ก.พ.2564 เพื่อประคับประคองสถานะลูกหนี้ไม่ให้กลายเป็น NPLs
นายวิทัย รัตนากร ผู้อํานวยการธนาคารออมสิน ชี้แจงมาตรการช่วยเหลือลูกหนี้ที่ได้รับผลกระทบทางการเงินจากสถานการณ์การแพร่ระบาดของเชื้อไวรัสโควิด–19 เป็นการปรับแผนการชําระหนี้สําหรับลูกหนี้ที่เริ่มมีปัญหาไม่สามารถชําระหนี้ได้ ณ วันที่ 28 กุมภาพันธ์ 2564 เพื่อประคับประคองสถานะลูกหนี้ไม่ให้กลายเป็น NPLs ซึ่งจะทําให้มีประวัติเครดิตเสีย ไม่สามารถกู้เงินกับสถาบันการเงินได้ในอนาคต โดยธนาคารได้ตรวจสอบและคัดกรองบัญชีลูกหนี้โดยเน้นรายที่เป็นลูกหนี้ในกลุ่มสินเชื่อเคหะ สินเชื่อไทรทอง สินเชื่อครูและบุคลากรทางการศึกษา สินเชื่อสวัสดิการ สินเชื่อธนาคารประชาชน และสินเชื่อธุรกิจ ซึ่งพบว่ามีลูกหนี้จํานวนหนึ่งเริ่มมีประวัติค้างจ่ายวันแรกเมื่อวันที่ 28 กุมภาพันธ์ 2564 แต่ค้างไม่เกิน 90 วัน (ยังไม่เป็น NPLs) จึงเร่งช่วยเหลือจัดทําแผนการชําระหนี้สําหรับลูกหนี้กลุ่มนี้เท่านั้น โดยลูกหนี้ส่วนใหญ่ตามมาตรการนี้ธนาคารให้พักชําระเงินต้นและจ่ายเฉพาะดอกเบี้ยเต็มจํานวน แต่มีลูกหนี้จํานวนหนึ่งที่ธนาคารให้พักชําระเงินต้นและเลือกจ่ายดอกเบี้ยบางส่วนตามอัตราที่กําหนด ซึ่งธนาคารจัดทําแผนการชําระหนี้ของลูกหนี้แต่ละรายตามความสามารถในการผ่อนชําระ และพิจารณาแล้วว่าเหมาะสมกับลูกหนี้รายนั้น ๆ
ทั้งนี้ ลูกหนี้ในกลุ่มนี้จะเริ่มทยอยได้รับข้อมูลแผนการชําระหนี้ที่ธนาคารจัดทําขึ้นในแอปพลิเคชัน MyMo ของลูกหนี้แต่ละรายที่เข้าเกณฑ์ตามมาตรการ เป็นการอํานวยความสะดวกให้ลูกหนี้เลือกเข้ามาตรการได้ด้วยตนเองผ่านแอป MyMo โดยเมื่อเข้าแอปแล้วให้เลือกเมนูการชําระหนี้สําหรับปี 2564 ระบบจะแสดงการชําระหนี้ตามสัญญาเงินกู้เดิม และรายละเอียดแผนการชําระหนี้ตามมาตรการนี้ ลูกหนี้สามารถดําเนินการตามขั้นตอนจนเสร็จกระบวนการ โดยไม่ต้องเดินทางไปติดต่อธนาคาร แต่หากดําเนินการเองไม่สําเร็จ หรือไม่สะดวกใช้สมาร์ทโฟน สามารถติดต่อที่ธนาคารออมสินทุกสาขาทั่วประเทศ ตั้งแต่บัดนี้ – 30 มิถุนายน 2564 สอบถามข้อมูลเพิ่มเติมได้ที่ Contact Center โทร. 1115
https://www.gsb.or.th/news/pr8/
รัฐบาลไทย-ข่าวทำเนียบรัฐบาล-“ขสมก. โฉมใหม่ บริการด้วยหัวใจ ปลอดภัยทุกเส้นทาง”
วันศุกร์ที่ 12 มีนาคม 2564
“ขสมก. โฉมใหม่ บริการด้วยหัวใจ ปลอดภัยทุกเส้นทาง”
องค์การขนส่งมวลชนกรุงเทพ (ขสมก.) กระทรวงคมนาคม คํานึงถึงความสะดวก ปลอดภัยของผู้ใช้บริการเป็นสําคัญ ดังนั้น ก่อนนํารถออกวิ่งให้บริการประชาชนในแต่ละวัน จะมีการเตรียมความพร้อมด้านพนักงานประจํารถ
องค์การขนส่งมวลชนกรุงเทพ (ขสมก.) กระทรวงคมนาคม คํานึงถึงความสะดวก ปลอดภัยของผู้ใช้บริการเป็นสําคัญ ดังนั้น ก่อนนํารถออกวิ่งให้บริการประชาชนในแต่ละวัน จะมีการเตรียมความพร้อมด้านพนักงานประจํารถ ได้แก่ การตรวจวัดอุณหภูมิร่างกาย การตรวจวัดแอลกอฮอล์ ส่วนการเตรียมความพร้อมด้านรถโดยสารประจําทาง ได้แก่ การตรวจวัดค่าไอเสีย การตรวจสอบระบบเบรก ระบบไฟฟ้า ระบบ GPS กล้อง CCTV และอุปกรณ์ส่วนควบให้อยู่ในสภาพพร้อมใช้งาน โดยมีการฉีดพ่นแอลกอฮอล์ภายในรถโดยสาร เพื่อลดความเสี่ยงการแพร่ระบาดโรคโควิด – 19 อีกทั้ง ได้มีการนําระบบบัตรโดยสารอิเล็กทรอนิกส์มาใช้ เพื่ออํานวยความสะดวกในการชําระค่าโดยสาร ทั้งหมดนี้ คือ ความมุ่งมั่นตั้งใจของ ขสมก. ที่จะพัฒนาคุณภาพบริการให้มีความทันสมัย สะดวก ปลอดภัย เพื่อสร้างความเชื่อมั่น และความพึงพอใจให้กับประชาชน ให้สมดั่งสโลแกนที่ว่า “ขสมก. โฉมใหม่ บริการด้วยหัวใจ ปลอดภัยทุกเส้นทาง”
Youtube Channel : https://www.youtube.com/watch?v=-08V7rRNOGs
รัฐบาลไทย-ข่าวทำเนียบรัฐบาล-รมช.ธรรมนัส ลงรับฟังปัญหาสถานการณ์กล้วยไม้ไทย พร้อมมอบมาตรการการช่วยเหลือเกษตรกร จ.นครปฐม
วันพุธที่ 3 มีนาคม 2564
รมช.ธรรมนัส ลงรับฟังปัญหาสถานการณ์กล้วยไม้ไทย พร้อมมอบมาตรการการช่วยเหลือเกษตรกร จ.นครปฐม
รมช.ธรรมนัส ลงรับฟังปัญหาสถานการณ์กล้วยไม้ไทย พร้อมมอบมาตรการการช่วยเหลือเกษตรกร จ.นครปฐม
ที่ได้รับผลผลกระทบจากการระบาดของเชื้อโควิด-19
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการจังหวัดนครปฐม พร้อมรับฟังปัญหาสหกรณ์ประกอบการกล้วยไม้ไทย ว่า จากสถานการณ์การแพร่ระบาดของเชื้อไวรัสโควิด-19 ทําให้รายได้ของเกษตรกรลดลงอย่างมาก แต่ยังคงมีรายจ่ายอยู่อย่างต่อเนื่อง อาทิเช่น แรงงาน ค่าปุ๋ย ค่าสารเคมีกําจัดวัชพืช ค่าน้ํา ค่าไฟ ซึ่งเกษตรกรจําเป็นต้องดูแลรักษาต้นกล้วยไม้ให้แข็งแรง มีคุณภาพอยู่เสมอ ซึ่งต้องใช้ต้นทุนเฉลี่ย 10,000 บาท/ไร่/เดือน แต่เนื่องจากรายได้ไม่สมดุลกับรายจ่าย ทําให้เกษตรกรหลายรายต้องปล่อยสวนให้ร้างหรือรื้อถอนสวน ยกเลิกกิจการไปเป็นจํานวนมาก
ในการให้ความช่วยเหลือของหน่วยงานราชการที่เกี่ยวข้อง สหกรณ์ผู้ประกอบการกล้วยไม้ไทย จํากัด รวมทั้งหน่วยงานเอกชนนั้น จะขยายตลาดภายในและต่างประเทศ มีมาตรการด้านการเงิน เช่น การลดดอกเบี้ยของกลุ่มเกษตรกรที่ได้รับผลกระทบจากสถานการณ์ต่างๆ ซึ่งกรมส่งเสริมการเกษตรร่วมกับธนาคาร ธกส. ได้ดําเนินการสํารวจข้อมูลเกษตรกรที่สนใจเข้าร่วมโครงการ พร้อมวางแผนจัดงานกล้วยไม้เป็นงานประจําปีของจังหวัดนครปฐม และวางแผนจัดงานกล้วยไม้สัญจร ร่วมกับสหกรณ์ผู้ประกอบการกล้วยไม้ไทย จํากัด จํานวน 12 ครั้ง กระจายทั่งทุกภาคของประเทศไทย พร้อมส่งเสริมให้เกษตรกรจําหน่ายสินค้าทางออนไลน์ มีการสร้าง แพรทฟอร์มตลาดสินค้าเกษตรเพื่อเพิ่มช่องทางการตลาดให้กับเกษตรกร ทั้งนี้ได้ร่วมมือกับ ลาซาด้า ในการออกแบบรูปแบบกล่องบรรจุให้เหมาะสมกับกล้วยไม้ และลดราคาค่าขนส่งให้กับเกษตรกรและผู้บริโภคที่ซื้อสินค้ากล้วยไม้
ทั้งนี้ จังหวัดนครปฐม เป็นจังหวัดที่มีพื้นที่ปลูกกล้วยไม้มากที่สุดในประเทศไทย โดยเฉพาะกล้วยไม้สกุลหวาย
ในปี 2563 มีพื้นที่ทั้งหมด 11,572.96 ไร่ มีเกษตรกรผู้ปลูกกล้วยไม้ 652 ครัวเรือน มีผลผลิตรวม 15,414 ตัน คิดเป็นมูลค่า 712 ล้านบาท/ปี โดยอําเภอที่มีพื้นที่เพาะปลูกมากที่สุด คือ อําเภอบางเลน จํานวน 4,447.66 ไร่ รองลงมา คือ อําเภอสามพราน จํานวน 2,702.1 ไร่ และอําเภอนครชัยศรี จํานวน 2,093.74 ไร่ โดยมีตลาดส่งออกที่สําคัญคือประเทศจีน มากที่สุดถึง 90% ของผลผลิตทั้งหมด ประมาณ 1,156.5 ตัน/เดือน คิดเป็นมูลค่า 54,350,534.7 บาท/ เดือน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดพิธีรับพระราชทานเครื่องราชอิสริยาภรณ์ ชั้นสายสะพาย ประจำปี 2563
วันพฤหัสบดีที่ 4 มีนาคม 2564
กระทรวงเกษตรและสหกรณ์ จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2563
กระทรวงเกษตรและสหกรณ์ จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2563
ตามที่พระบาทสมเด็จพระเจ้าอยู่หัวได้ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2563 และทรงพระกรุณาโปรดเกล้าโปรดกระหม่อมให้ส่วนราชการจัดพิธีรับพระราชทานเครื่องราชอิสริยาภรณ์ หน้าพระบรมฉายาลักษณ์ในสถานที่ที่เหมาสม
กระทรวงเกษตรและสหกรณ์ จึงได้กําหนดจัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์พระบาทสมเด็จพระเจ้าอยู่หัว ขึ้นในวันที่ 4 - 5 มีนาคม 2564 ณ หอประชุมชูชาติ กําภู สถาบันพัฒนาการชลประทาน กรมชลประทาน เพื่อเป็นการถวายพระเกียรติ และเป็นเกียรติประวัติแก่ผู้ได้รับพระราชทานเครื่องราชอิสริยาภรณ์ ชั้นสายสะพาย ทุกท่าน โดยในวันที่ 4 มีนาคม 2564 นี้มี ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธี และวันที่ 5 มีนาคม 2564 มี ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานในพิธี
ทั้งนี้ กระทรวงเกษตรและสหกรณ์มีผู้ได้รับพระราชทานเครื่องราชอิสริยาภรณ์ ชั้นสายสะพาย ประจําปี 2561 - 2563 จํานวนทั้งสิ้น 1,768 ราย ประกอบด้วย เครื่องราชอิสริยาภรณ์ ชั้นมหาปรมาภรณ์ช้างเผือก จํานวน 3 ราย ชั้นมหาวชิรมงกุฎ จํานวน 64 ราย ชั้นประถมาภรณ์ช้างเผือก จํานวน 426 ราย และชั้นประถมาภรณ์มงกุฎไทย จํานวน 1,275 ราย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล- โฆษกกระทรวงยุติธรรม ร่วมกับคณะทำงานโฆษกฯ วางกลยุทธ์ด้านประชาสัมพันธ์ เพื่อสร้างการรับรู้สู่ประชาชน
วันพุธที่ 17 มีนาคม 2564
โฆษกกระทรวงยุติธรรม ร่วมกับคณะทํางานโฆษกฯ วางกลยุทธ์ด้านประชาสัมพันธ์ เพื่อสร้างการรับรู้สู่ประชาชน
โฆษกกระทรวงยุติธรรม ร่วมกับคณะทํางานโฆษกฯ วางกลยุทธ์ด้านประชาสัมพันธ์ เพื่อสร้างการรับรู้สู่ประชาชน
ในวันอังคารที่ ๑๖ มีนาคม ๒๕๖๔ เวลา ๑๔.๓๐ น.
ณ ห้องประชุมกระทรวงยุติธรรม ๔ - ๐๑ ชั้น ๔ อาคารกระทรวงยุติธรรม
ถนนแจ้งวัฒนะ กรุงเทพฯ
นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมคณะทํางานโฆษกกระทรวงยุติธรรม
ภายใต้โครงการประชุมเครือข่ายความร่วมมือด้านสื่อสารงานยุติธรรมสู่ประชาชน ครั้งที่ ๑/๒๕๖๔
โดยมี นายวันฉัตร วณิชพันธุ์ ที่ปรึกษารัฐมนตรีว่าการกระทรวงยุติธรรม (ด้านประชาสัมพันธ์)
พร้อมด้วยโฆษกประจําหน่วยงาน หัวหน้าฝ่ายประชาสัมพันธ์
และเจ้าหน้าที่ที่เกี่ยวข้องของหน่วยงานในสังกัดกระทรวงยุติธรรม เข้าร่วมประชุมฯ
เพื่อพิจารณาแนวทางการจัดส่งประเด็นและข้อมูลเพื่อการประชาสัมพันธ์
ของหน่วยงานในสังกัดกระทรวงยุติธรรม
การจัดทําวีดิทัศน์ของหน่วยงานในสังกัดกระทรวงยุติธรรม
เพื่อนําเสนอต่อคณะรัฐมนตรีและเพื่อเผยแพร่ประชาสัมพันธ์ต่อสาธารณชน
ให้ได้รับทราบผลการดําเนินงานของกระทรวงยุติธรรมอย่างแพร่หลาย
รวมทั้งหารือเรื่องการสร้างกลไกปฏิบัติการข่าวสารของกระทรวงยุติธรรม (Information Operations)
ที่มีประสิทธิภาพทั้งการปฏิบัติในเชิงรุกและเชิงรับ เพื่อสร้างมูลค่าการประชาสัมพันธ์ (PR Value) ให้เพิ่มมากขึ้น ตลอดจนปรับกลยุทธ์การประชาสัมพันธ์ให้เหมาะสมและทันต่อสถานการณ์
************************************
รัฐบาลไทย-ข่าวทำเนียบรัฐบาล-​ครม. เห็นชอบทีโออาร์ของคณะทำงานด้านเทคนิคเพื่อเตรียมการเสนอตัวร่วมเป็นเจ้าภาพจัดการแข่งขันฟุตบอลโลกปี ค.ศ. 2034 ของอาเซียน
วันพุธที่ 24 มีนาคม 2564
​ครม. เห็นชอบทีโออาร์ของคณะทํางานด้านเทคนิคเพื่อเตรียมการเสนอตัวร่วมเป็นเจ้าภาพจัดการแข่งขันฟุตบอลโลกปี ค.ศ. 2034 ของอาเซียน
​ครม. เห็นชอบทีโออาร์ของคณะทํางานด้านเทคนิคเพื่อเตรียมการเสนอตัวร่วมเป็นเจ้าภาพจัดการแข่งขันฟุตบอลโลกปี ค.ศ. 2034 ของอาเซียน
น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบต่อขอบเขตหน้าที่ (ทีโออาร์) ของคณะทํางานด้านเทคนิคเพื่อเตรียมการเสนอตัวร่วมเป็นเจ้าภาพจัดการแข่งขันฟุตบอลโลกปีค.ศ.2034 หรือปีพ.ศ.2577 ซึ่งคณะทํางานด้านเทคนิคฯ มีขอบเขตหน้าที่ครอบคลุมจัดทําและส่งข้อเสนอการเสนอตัวร่วมเป็นเจ้าภาพจัดการแข่งขันฟุตบอลโลกปี 2034 ของอาเซียนให้แล้วเสร็จภายในระยะเวลาที่กําหนด พร้อมกําหนดบทบาทของประเทศสมาชิกอาเซียนที่จะร่วมเป็นเจ้าภาพ ได้แก่ ประเทศไทยเป็นประธาน ปฏิบัติหน้าที่ตั้งแต่เริ่มต้นการเตรียมการเสนอตัวร่วมเป็นเจ้าภาพ จนกระทั่งถึงการส่งเอกสารเสนอตัวในปี 2026 หรือตามระยะเวลาเสนอตัวร่วมเป็นเจ้าภาพที่สหพันธ์ฟุตบอลนานาชาติ (FIFA) กําหนด ส่วนคณะทํางานหลักได้แก่ ประเทศอินโดนีเซีย มาเลเซีย สิงคโปร์ และเวียดนาม ประเทศสมาชิกอื่นๆจะเป็นคณะทํางานสนับสนุน รวมทั้งมีผู้แทนจากสหพันธ์ฟุตบอลอาเซียนเข้าร่วมด้วย
ทั้งนี้หลังจากที่ ครม. ให้ความเห็นชอบต่อทีโออาร์ของคณะทํางานด้านเทคนิคฯ แล้ว ให้กระทรวงการท่องเที่ยวและกีฬา ร่วมกับหน่วยงานที่มีความเชี่ยวชาญเฉพาะด้าน ดําเนินการศึกษาความคุ้มค่าและพิจารณาปัจจัยต่างๆของประเทศไทย ตลอดจนผลประโยชน์และผลกระทบที่จะเกิดขึ้นต่อประเทศในการเป็นเจ้าภาพร่วมจัดการแข่งขันฟุตบอลโลก ครอบคลุมประเด็นสําคัญได้แก่ รูปแบบและมาตรฐานการจัดการแข่งขัน ความคุ้มค่าในการดําเนินงานต่าง ๆ เช่น ต้นทุนในการเตรียมความพร้อม การจัดหารายได้และผลประโยชน์ต่างๆที่จะเกิดขึ้นระหว่างการแข่งขัน การใช้ประโยชน์โครงสร้างพื้นฐานและการต่อยอดการลงทุนหลังจากจบการแข่งขัน
---------------------------
รัฐบาลไทย-ข่าวทำเนียบรัฐบาล-เร่งผลิตครูคณิต-วิทย์ ยุคใหม่ ครม. อนุมัติทุนการศึกษา 1,200 ทุน งบ 1.65 พันลบ.
วันพุธที่ 24 มีนาคม 2564
เร่งผลิตครูคณิต-วิทย์ ยุคใหม่ ครม. อนุมัติทุนการศึกษา 1,200 ทุน งบ 1.65 พันลบ.
เร่งผลิตครูคณิต-วิทย์ ยุคใหม่ ครม. อนุมัติทุนการศึกษา 1,200 ทุน งบ 1.65 พันลบ.
วันที่ 24 มี.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ ว่า ครม. อนุมัติทุนโครงการส่งเสริมการผลิตครูที่มีความสามารถพิเศษทางวิทยาศาสตร์และคณิตศาสตร์ (สควค.) ระยะที่ 4 (พ.ศ. 2560 - 2567) กรอบวงเงินรวม 1,654 ล้านบาท ตามที่กระทรวงศึกษาธิการเสนอ เพื่อสร้างบุคลากรครูคุณภาพทางวิทยาศาสตร์และคณิตศาสตร์เข้าสู่ระบบได้อย่างต่อเนื่อง ซึ่งโครงการนี้มีวัตถุประสงค์เพื่อผลิตครูระดับปริญญาโทที่มีความสามารถพิเศษวิชาฟิสิกส์ เคมี ชีวะ คณิตศาสตร์ และคอมพิวเตอร์ ให้เป็นครูผู้นําการเปลี่ยนแปลงการจัดการเรียนการสอนที่สอดคล้องกับการเรียนรู้ยุคใหม่ มีความสามารถในการจัดกระบวนการเรียนรู้ด้านวิทยาศาสตร์ คณิตศาสตร์ และเทคโนโลยี ให้กับนักเรียนระดับมัธยมศึกษา สําหรับรูปแบบและจํานวนทุนการผลิตครู แบ่งเป็น 2 ประเภท ได้แก่
1) ทุนระดับปริญญาตรี – โท ปีละ 150 ทุน รวม 600 ทุน ระยะเวลารับทุน 6 ปี ดําเนินการตั้งแต่ปี 2564 – 2573 รวมระยะเวลาดําเนินการ 10 ปี
2) ทุนระดับปริญญาโท ปีละ 150 ทุน รวม 600 ทุน ระยะเวลารับทุน 2 ปี ดําเนินการตั้งแต่ปี 2564 – 2569 รวมระยะเวลาดําเนินการ 6 ปี
โครงการนี้ใช้งบประมาณจํานวน 1,654 ล้านบาท โดยสถาบันส่งเสริมการสอนวิทยาศาสตร์และเทคโนโลยี (สสวท.) จะขอจัดสรรงบประมาณรายจ่ายประจําปีผ่านกระทรวงศึกษาธิการ ด้วยการทําความตกลงในรายละเอียดร่วมกับสํานักงบประมาณต่อไป
นางสาวรัชดา กล่าวด้วยว่า ประโยชน์ที่จะได้รับจากโครงการ คือ 1) ส่งเสริมให้ผู้ที่มีศักยภาพระดับสูงด้านวิทยาศาสตร์ คณิตศาสตร์ เทคโนโลยี สมัครรับทุนโครงการเพื่อเป็นครูเพิ่มขึ้น 2) มีครูผู้สอนวิชาฟิสิกส์ เคมี ชีววิทยา คณิตศาสตร์ และคอมพิวเตอร์ ที่มีศักยภาพสูงในการจัดการเรียนรู้อย่างมีคุณภาพและได้มาตรฐานเพิ่มขึ้น และ 3) มีปริมาณครูผู้สอนรุ่นใหม่ที่มีศักยภาพเพียงพอต่อการทดแทนบุคลากรที่เกษียณอายุราชการและโยกย้ายภูมิลําเนา
รัฐบาลไทย-ข่าวทำเนียบรัฐบาล-รมว.ท่องเที่ยว รับข้อสั่งการนายกรัฐมนตรีลงพื้นที่ศรีสะเกษติดตามการพัฒนาแหล่งท่องเที่ยวเชื่อมโยงวิถีชีวิตและวัฒนธรรมท้องถิ่น สนับสนุนยกระดับรายได้ประชาชนฐานราก
วันพฤหัสบดีที่ 18 มีนาคม 2564
รมว.ท่องเที่ยว รับข้อสั่งการนายกรัฐมนตรีลงพื้นที่ศรีสะเกษติดตามการพัฒนาแหล่งท่องเที่ยวเชื่อมโยงวิถีชีวิตและวัฒนธรรมท้องถิ่น สนับสนุนยกระดับรายได้ประชาชนฐานราก
รมว.ท่องเที่ยว รับข้อสั่งการนายกรัฐมนตรีลงพื้นที่ศรีสะเกษติดตามการพัฒนาแหล่งท่องเที่ยวเชื่อมโยงวิถีชีวิตและวัฒนธรรมท้องถิ่น สนับสนุนยกระดับรายได้ประชาชนฐานราก
วันที่ 18 มี.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายพิพัฒน์ รัชกิจประการ รมว.การท่องเที่ยวและกีฬา พร้อมคณะ ได้ลงพื้นที่จังหวัดศรีสะเกษ เพื่อติดตามการพัฒนาและสร้างเสริมศักยภาพด้านการท่องเที่ยวและกีฬา ตามข้อสั่งการของพล.อ.ประยุทธ์ จันทร์โอชา นายกรัฐมนตรีและรมว.กลาโหม ที่ให้กระทรวงการท่องเที่ยวและกีฬาเร่งรัดการพัฒนาการท่องเที่ยวในพื้นที่ต่างๆ ทั่วประเทศ ที่เชื่อมโยงกับวิถีชีวิตความเป็นอยู่ วัฒนธรรมแต่ละท้องถิ่น ให้มีส่วนสามารถยกระดับรายได้ของประชาชนระดับฐานรากได้
รมว.การท่องเที่ยวและกีฬา ได้เดินทางไปยังอุทยานแห่งชาติเขาพระวิหาร ตําบลเสาธง อําเภอกันทรลักษ์ เพื่อรับฟังข้อมูลเกี่ยวกับการพัฒนาแหล่งท่องเที่ยวผามออีแดง พร้อมประชุมหารือเกี่ยวกับการพัฒนาและเพิ่มศักยภาพการท่องเที่ยวร่วมกับส่วนราชการ ภาคเอกชน และประชาชนในพื้นที่ และเยี่ยมชมสถานที่ท่องเที่ยวสําคัญภายในอุทยานแห่งชาติเขาพระวิหารที่เป็นเป้าหมายการพัฒนาในระยะต่อไป ได้แก่ เนินนับดาว ผามออีแดง ภาพแกะสลักนูนต่ํา หอพระ สถูปคู่ และ แหล่งหินตัด
ทั้งนี้ ระหว่างการหารือว่ากับส่วนราชการ เอกชน และประชาชนในพื้นที่รมว.การท่องเที่ยวและกีฬา ได้กล่าวชื่นชมในความร่วมมือเพื่อขับเคลื่อนภาคการท่องเที่ยวของทุกภาคส่วนในจังหวัดด้วยความสามัคคี ซึ่งจากการรับฟังข้อมูลได้เห็นว่าศรีสะเกษสามารถพัฒนาเป็นแหล่งท่องเที่ยวทั้งทางธรรมชาติและวัฒนธรรมที่สําคัญของเขตภาคตะวันออกเฉียงเหนือตอนล่าง หรือ อีสานใต้ได้ ซึ่งเมื่อมีแผนงานชัดเจนรัฐบาลก็พร้อมให้การสนับสนุนเต็มที่
น.ส.ไตรศุลี กล่าวว่า นายพิพัฒน์ ได้เยี่ยมชมการจัดงานเทศกาลดอกลําดวนบาน ณ สวนสมเด็จพระศรีนครินทร์ศรีสะเกษ วิทยาลัยเกษตรและเทคโนโลยีศรีสะเกษ อําเภอเมือง ซึ่งเป็นงานประจําปีของจังหวัดศรีสะเกษ โดยปี 2564 กําหนดการจัดงานระหว่างวันที่ 17-21 มี.ค. 2564
ในการนี้ รมว.การท่องเที่ยวและกีฬา ได้ชมนิทรรศการเฉลิมพระเกียรติ สมเด็จพระศรีนครินทราบรมราชชนนีแล้ว ได้ชมการจัดแสดงศิลปวัฒนธรรมและวิถีของ 4 ชนเผ่า ประกอบด้วย ส่วย เขมร ลาว เยอ ซึ่งเป็นอัตลักษณ์ของชาวศรีสะเกษ ส่งเสริมการท่องเที่ยวของจังหวัดให้เป็นที่รู้จักแพร่หลาย รวมถึงชมการจําหน่ายสินค้าโอทอป เช่น ผ้าทอเบญจศรี ของใช้ เครื่องประดับ อาหาร เครื่องดื่ม และสมุนไพร
-------------------------------
รัฐบาลไทย-ข่าวทำเนียบรัฐบาล-ส่ง อสม. ลงพื้นที่ให้ความรู้วัคซีนโควิด-19
วันจันทร์ที่ 8 มีนาคม 2564
ส่ง อสม. ลงพื้นที่ให้ความรู้วัคซีนโควิด-19
...
ขณะนี้ อสม. กว่า 1 ล้าน 5 หมื่นคนทั่วประเทศ เริ่มลงพื้นที่ทําความเข้าใจเรื่องวัคซีนโควิด-19 กับประชาชนในชุมชนทั่วประเทศแล้วครับ
.
โดยจะให้ความรู้เรื่องวัคซีนโควิด-19 ผ่านสื่อและชุดข้อมูล ทําการสํารวจ คัดกรองกลุ่มเป้าหมาย พร้อมเชิญชวนประชาชนลงทะเบียน “หมอพร้อม” เพื่อรายงานติดตามอาการไม่พึงประสงค์หลังจากฉีดวัคซีน และแจ้งเตือนนัดหมายรับวัคซีนเข็มที่ 2
.
สําหรับกลุ่มที่ไม่มีสมาร์ทโฟน จะให้ลงทะเบียนผ่านโทรศัพท์ของลูกหลานในครอบครัว หรือของทีม อสม. เอง และรวบรวมรายงานติดตามอาการไม่พึงประสงค์ส่งต่อไปยัง รพ.สต. และรพ.ชุมชน
.
ปัจจุบัน อสม. ได้เคาะประตูบ้านให้ความรู้เรื่องวัคซีนโควิด-19 แล้ว จํานวน 323,384 หลังคาเรือน ส่วนพื้นที่ 13 จังหวัดที่เป็นเป้าหมายของการได้รับวัคซีนล็อตแรกนั้น ได้ให้ความรู้แล้ว 297,672 หลังคาเรือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. ประชุมคณะทำงานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน
วันพุธที่ 3 มีนาคม 2564
พม. ประชุมคณะทํางานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน
พม. ประชุมคณะทํางานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน
เมื่อวันที่ 2 มี.ค. 64 เวลา 10.30 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (พม.)เป็นประธานการประชุมคณะทํางานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน ครั้งที่ 1/2564 โดยมีผู้แทนจากหน่วยงานที่เกี่ยงข้อง อาทิ กระทรวง พม. โดยกรมกิจการเด็กและเยาวชน กระทรวงดิจิทัล เพื่อเศรษฐกิจและสังคม สํานักงานตํารวจแห่งชาติ สํานักงานกองทุนสนับสนุนการสร้างเสริมสุขภาพ (สสส.) และสภาเด็กและเยาวชนแห่งประเทศไทย เป็นต้น เข้าร่วมประชุม ณ ห้องประชุมกรมพัฒนาสังคมและสวัสดิการ ชั้น 6 กระทรวง พม. สะพานขาว ถนนกรุงเกษม กรุงเทพฯ
นายอนุกูลเปิดเผยว่า คณะทํางานเฉพาะกิจป้องกันและแก้ไขปัญหาการพนันออนไลน์ในเด็กและเยาวชน เป็นคณะทํางานที่ รมว.พม.แต่งตั้งขึ้น โดยมีอํานาจหน้าที่ศึกษาแนวทางปรับปรุง แก้ไขกฎหมายและระเบียบทีเกี่ยวข้องเพื่อปกป้องคุ้มครองเด็กและเยาวชนจากการพนันออนไลน์ และให้ความช่วยเหลือเด็กและเยาวชนที่ได้รับผลกระทบจากการพนันออนไลน์ รวมทั้งส่งเสริมสนับสนุนให้เครือข่ายเด็กและเยาวชนจัดกิจกรรมรณรงค์ลดปัญหาและผลกระทบจาการพนันออนไลน์ ซึ่งวันนี้ ที่ประชุม มีการพิจารณาถึงแนวทางสําคัญในการขับเคลื่อนงานตามภารกิจของคณะทํางานฯ อาทิ 1) การสร้างความตระหนักต่อสังคมประเด็นการแก้ไขกฎหมายเพื่อการปกป้องคุ้มครองเด็กจากการพนันออนไลน์ 2) การสร้างเสริมศักยภาพเครือข่ายเยาวชนพัฒนาข้อเสนอเชิงนโยบาย 3) การอบรมอาสาสมัครเครือข่ายเด็ก เยาวชนและการอบรมหลักสูตรรู้เท่าทันพนันออนไลน์ 4) การเผยแพร่แอปพลิเคชั่นแจ้งเบาะแสหรือร้องเรียน 5) การสนับสนุนงบประมาณ และ 6) การจัดทําสื่อความรู้สื่อประชาสัมพันธ์ เป็นต้น
นายอนุกูลกล่าวเพิ่มเติมว่า ในเบื้องต้น ที่ประชุมจะดําเนินเรื่องการสื่อสารประชาสัมพันธ์ โดยใช้กลไกผ่านสภาเด็กและเยาวชนที่มีอยู่ทั่วประเทศ โดยมุ่งเน้นผู้ที่ได้รับผลกระทบ ด้วยการสื่อสารให้กับสังคมเห็นถึงปัญหาของการพนันออนไลน์ และพยายามที่จะสร้างกระบวนการสื่อสารในเรื่องข้อจํากัดของกฎหมาย เพื่อที่จะผลักดันให้แก้ไขกฎหมายที่เกี่ยวกับการพนันออนไลน์ ทั้งนี้ กระทรวง พม. พร้อมด้วยหน่วยงานที่เกี่ยวข้อง ได้มีความพยายามในการดําเนินงานป้องกันและแก้ไขปัญหาการพนันออนไลน์ในเด็กและเยาวชนมาอย่างต่อเนื่อง ซึ่งจะมีการเข้าไปดูแลเด็กและเยาวชนที่ได้รับผลกระทบรวมถึงครอบครัว โดยจะเข้าไปสร้างเจตคติใหม่ในการหารายได้ของครอบครัวและจะส่งเสริมเรื่องการออมแทนการเข้าไปยุ่งเกี่ยวกับการพนันออนไลน์
รัฐบาลไทย-ข่าวทำเนียบรัฐบาล-ออมสิน ร่วมกับ SAWAD เปิดตัว บจ. เงินสดทันใจ ลุยธุรกิจจำนำทะเบียนรถ ดีเดย์เริ่มปล่อยกู้ 25 มีนาคม 2564 กดดอกเบี้ยต่ำสุด 14.99% ต่อปี ตั้งเป้าช่วยผู้มีรายได้น้อยลดภาระจ่ายดอกแพง
วันพฤหัสบดีที่ 25 มีนาคม 2564
ออมสิน ร่วมกับ SAWAD เปิดตัว บจ. เงินสดทันใจ ลุยธุรกิจจํานําทะเบียนรถ ดีเดย์เริ่มปล่อยกู้ 25 มีนาคม 2564 กดดอกเบี้ยต่ําสุด 14.99% ต่อปี ตั้งเป้าช่วยผู้มีรายได้น้อยลดภาระจ่ายดอกแพง
ธนาคารออมสินแถลงข่าวการร่วมทุนกับ SAWAD เปิดตัวบริษัท เงินสดทันใจ จํากัด เดินหน้าทําธุรกิจจํานําทะเบียนรถเป็นครั้งแรก เริ่มด้วยการเปิดรับจํานําทะเบียนรถจักรยานยนต์พร้อมข้อเสนอดอกเบี้ยเงินกู้ต่ําสุดเป็นประวัติการณ์ 14.99% ต่อปี หรือเท่ากับ 0.69% ต่อเดือน
นายวิทัย รัตนากร ผู้อํานวยการธนาคารออมสิน กล่าวในงานแถลงข่าวการร่วมทุนกับ SAWAD เปิดตัวบริษัท เงินสดทันใจ จํากัด เดินหน้าทําธุรกิจจํานําทะเบียนรถเป็นครั้งแรก เริ่มด้วยการเปิดรับจํานําทะเบียนรถจักรยานยนต์พร้อมข้อเสนอดอกเบี้ยเงินกู้ต่ําสุดเป็นประวัติการณ์ 14.99% ต่อปี หรือเท่ากับ 0.69% ต่อเดือน โดยธนาคารมีเป้าหมายที่จะผลักดันภารกิจธนาคารเพื่อสังคม หรือ Social Bank เพื่อให้ผู้มีรายได้น้อยสามารถเข้าถึงแหล่งเงินได้ง่าย ด้วยต้นทุนที่เป็นธรรมหรือถูกลง ซึ่งจะช่วยบรรเทาปัญหาความเดือดร้อนจากการแบกรับค่าใช้จ่ายดํารงชีพ ดังนั้น การเข้าสู่ธุรกิจของบริษัท เงินสดทันใจ จํากัด ที่เปิดตัวด้วยอัตราดอกเบี้ยเพียง 14.99% ต่อปี ทั้งที่เป็นสินเชื่อใหม่และรีไฟแนนซ์ จึงเชื่อมั่นว่าจะสร้างแรงกระเพื่อมในตลาดทําให้คู่แข่งขันของธุรกิจ Non-Bank ทยอยลดอัตราดอกเบี้ยลง จากปกติที่ส่วนใหญ่คิดอัตราดอกเบี้ยสินเชื่อจํานําทะเบียนรถอยู่ที่ระดับ 24% - 28% ต่อปี โดยท้ายที่สุดสามารถลดโครงสร้างดอกเบี้ยทั้งระบบ เกิดผลลัพธ์เชิงบวกที่เป็นรูปธรรม ตอบโจทย์การลดความเหลื่อมล้ําในสังคม และแก้ปัญหาความยากจน ดําเนินการตามนโยบายของรัฐบาล และขณะเดียวกันธนาคารยังสามารถทํากําไรทางธุรกิจเชิงพาณิชย์หล่อเลี้ยงกิจการและสนับสนุนภารกิจเพื่อสังคมไปพร้อมกันด้วย
นางสาวธิดา แก้วบุตตา ผู้ถือหุ้น และ ผู้อํานวยการฝ่ายกลยุทธ์องค์กร SAWAD เปิดเผยว่า ตั้งแต่วันที่ 25 มีนาคม 2564 เป็นต้นไป ลูกค้าสามารถนํารถจักรยานยนต์พร้อมเล่มทะเบียนรถ มาติดต่อขอสินเชื่อด่วนได้ที่สาขาของเงินสดทันใจในเครือศรีสวัสดิ์ จํานวนกว่า 5,000 สาขาทั่วประเทศ และที่บูธให้บริการของเงินสดทันใจ ภายในธนาคารออมสิน 35 แห่งซึ่งเป็นสาขานําร่อง โดยบริษัทฯ รับจํานําทะเบียนรถจักรยานยนต์ รวมถึงรับรีไฟแนนซ์จากที่อื่นในอัตราดอกเบี้ยต่ําเพียง 0.69% ต่อเดือน (หรือ 14.99% ต่อปี) มีเงื่อนไขคือรถจักรยานยนต์ต้องมีอายุการใช้งานไม่เกิน 15 ปี จุดเด่นของบริการคืออนุมัติเงินกู้ไวให้ลูกค้ารับเงินได้ภายใน 15 นาที เลือกผ่อนชําระได้นานถึง 48 เดือน พร้อมฟรีค่าธรรมเนียม ไม่ต้องโอนเล่มทะเบียน ไม่ต้องใช้บุคคลค้ําประกัน และไม่ต้องใช้สลิปเงินเดือน
ทั้งนี้ สินเชื่อจํานําทะเบียนรถ “เงินสดทันใจ” ในเฟสถัดไป เตรียมขยายบริการเปิดรับจํานําทะเบียนรถยนต์ภายในระยะเวลา 2 เดือนนับจากนี้ โดยคิดอัตราดอกเบี้ย 14.99% - 18% รวมถึงขยายจุดให้บริการเพิ่มเติมภายในสาขาธนาคารออมสินอีก 500 สาขาภายในไตรมาส 2 และเพิ่มเป็น 800 สาขาในไตรมาส 4 คาดว่าภายในปี 2564 นี้จะสามารถปล่อยสินเชื่อได้ถึง 20,000 ล้านบาท และช่วยลดภาระดอกเบี้ยให้ผู้มีรายได้น้อยเป็นจํานวนกว่าล้านคน.
https://www.gsb.or.th/news/gsbpr10/
รัฐบาลไทย-ข่าวทำเนียบรัฐบาล-“เลขา รมว.กษ.” ประชุมแก้ไขปัญหากลุ่มเครือข่ายเกษตรกรของพระราชา
วันพฤหัสบดีที่ 25 มีนาคม 2564
“เลขา รมว.กษ.” ประชุมแก้ไขปัญหากลุ่มเครือข่ายเกษตรกรของพระราชา
“เลขา รมว.กษ.” ประชุมแก้ไขปัญหากลุ่มเครือข่ายเกษตรกรของพระราชา
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เป็นประธานการประชุมหารือการแก้ไขปัญหาของกลุ่มเครือข่ายเกษตรกรของพระราชา พร้อมด้วย นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี นายสมพาศ นิลพันธ์ ที่ปรึกษา สํานักงานปลัดสํานักนายกรัฐมนตรี นายสุธัญญ์ ฤทธิขาบ ผู้อํานวยการสํานักบริหารกองทุนเพื่อช่วยเหลือเกษตรกรและรับเรื่องร้องเรียน (สกร.) นายมนัส วงษ์จันทร์ ผู้แทนคณะกรรมการกองทุนฟื้นฟูและพัฒนาเกษตรกร นายเจริญศักดิ์ เพชรจู ผู้แทนธนาคารเพื่อการเกษตรและสหกรณ์การเกษตร (ธ.ก.ส.) นายโกวิท เทพไพฑูรย์ พร้อมด้วยตัวแทนกลุ่มฯ เข้าร่วมประชุม ณ ห้องประชุมกระทรวงเกษตรและสหกรณ์ โดยที่ประชุมได้แจ้งความคืบหน้าการดําเนินการตามประเด็นข้อเรียกร้องของกลุ่มฯ ซึ่งขอให้รัฐบาลนํานโยบายปรับโครงสร้างหนี้ของเกษตรกรสมาชิกกองทุนฟื้นฟูและพัฒนาเกษตรกร ตามมติ ครม. เมื่อวันที่ 7 เมษายน 2553 และ 2 ตุลาคม 2561 เข้าสู่คณะรัฐมนตรีเพื่อแก้ไขปัญหาหนี้สินให้เกษตรกร โดยขณะนี้อยู่ระหว่างรอมติของคณะกรรมการกองทุนฟื้นฟูและพัฒนาเกษตรกร (กฟก.) เพื่อเสนอขอความเห็นชอบต่อคณะรัฐมนตรีต่อไป ทั้งนี้ ตัวแทนเกษตรกรมีความพอใจ และขอให้หน่วยงานที่เกี่ยวข้องดําเนินการตามขั้นตอนเพื่อแก้ไขปัญหาความเดือดร้อนต่อไป
รัฐบาลไทย-ข่าวทำเนียบรัฐบาล-หนุนแอปฯ “ปกป้อง” ยุติการเลือกปฏิบัติ
วันจันทร์ที่ 8 มีนาคม 2564
หนุนแอปฯ “ปกป้อง” ยุติการเลือกปฏิบัติ
...
การเลือกปฏิบัติ และการตีตรา
กลุ่มผู้ป่วยเอชไอวีและเพศภาวะ
เป็นสิ่งที่ต้องรีบดําเนินการแก้ไข
เพื่อให้สังคมไทยเป็นสังคมที่น่าอยู่
.
รัฐบาลโดยกระทรวงสาธารณสุข จึงได้จัดทําสื่อออนไลน์ “ปกป้อง”
ซึ่งเป็นช่องทางรับเรื่องร้องเรียน
จากประชาชนในกลุ่มต่าง ๆ
เช่น ผู้ที่ถูกบังคับให้ตรวจ/ถูกเปิดเผย
สถานะการติดเชื้อเอชไอวี, ผู้ถูกคุมขัง
กลุ่มหลากหลายทางเพศ ฯลฯ
.
ดังนั้น หากประชาชนท่านใด
ได้รับผลกระทบ จากการเลือกปฏิบัติ
ถูกตีตรา สามารถร้องเรียนได้ที่
https://crs.ddc.moph.go.th/crisis/public/
ซึ่งจะมีทีมสหวิชาชีพ รับเรื่องไปดําเนินการ
ให้ความช่วยเหลือ และจัดการปัญหาต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล ยืนยันไม่มีการลงนามแต่งตั้งบุคคลที่คุณสมบัติไม่ถูกต้องตามกฎหมาย
วันศุกร์ที่ 19 มีนาคม 2564
โฆษกรัฐบาล ยืนยันไม่มีการลงนามแต่งตั้งบุคคลที่คุณสมบัติไม่ถูกต้องตามกฎหมาย
โฆษกรัฐบาล ยืนยันไม่มีการลงนามแต่งตั้งบุคคลที่คุณสมบัติไม่ถูกต้องตามกฎหมาย
วันนี้ (19 มีนาคม 2564) นายอนุชา บูรพชัยศรี โฆษกประจําสํานักนายกรัฐมนตรี ชี้แจงตามที่คณะรัฐมนตรีได้มีมติเมื่อวันที่ 16 มีนาคม 2564 แต่งตั้งนายอมร มีมะโน และ นายภูวิช ปัญญาสิทธิ ให้ดํารงตําแหน่งข้าราชการการเมือง ตําแหน่งประจําสํานักเลขาธิการนายกรัฐมนตรี ตามที่ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ได้เสนอนั้น ขอยืนยันว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังไม่ได้ลงนามเห็นชอบแต่งตั้งบุคคลทั้งสองดังกล่าว เนื่องจากได้รับข้อมูลเพิ่มเติมจากการตรวจสอบคุณสมบัติ ซึ่งมีความไม่ถูกต้องตามพระราชบัญญัติระเบียบข้าราชการการเมือง พ.ศ. 2535
ทั้งนี้ ในการประชุมคณะรัฐมนตรีในวันอังคารที่ 23 มีนาคม 2564 ในสัปดาห์หน้า จะมีวาระการพิจารณาทบทวนมติคณะรัฐมนตรี ยกเลิกการแต่งตั้งข้าราชการการเมือง ตามที่เสนอขอแต่งตั้งบุคคลให้ดํารงตําแหน่งข้าราชการการเมือง ตําแหน่งประจําสํานักเลขาธิการนายกรัฐมนตรี จํานวน 2 ราย คือ 1. นายอมร มีมะโน และ 2. นายภูวิช ปัญญาสิทธิ์ ต่อไป
.......................
รัฐบาลไทย-ข่าวทำเนียบรัฐบาล-​ครม. อนุมัติงบกลางฯ ปี 64 วงเงิน 699.306 ล้านบาท ให้กระทรวงกลาโหม เพื่อเป็นค่าใช้จ่ายในการแก้ไขปัญหาการแพร่ระบาดโควิด-19 ระยะที่ 6 สำหรับดำเนินการพื้นที่กักกันโรคแห่งรัฐฯ
วันพุธที่ 24 มีนาคม 2564
​ครม. อนุมัติงบกลางฯ ปี 64 วงเงิน 699.306 ล้านบาท ให้กระทรวงกลาโหม เพื่อเป็นค่าใช้จ่ายในการแก้ไขปัญหาการแพร่ระบาดโควิด-19 ระยะที่ 6 สําหรับดําเนินการพื้นที่กักกันโรคแห่งรัฐฯ
​ครม. อนุมัติงบกลางฯ ปี 64 วงเงิน 699.306 ล้านบาท ให้กระทรวงกลาโหม เพื่อเป็นค่าใช้จ่ายในการแก้ไขปัญหาการแพร่ระบาดโควิด-19 ระยะที่ 6 สําหรับการดําเนินการพื้นที่กักกันโรคแห่งรัฐในสถานที่เอกชน
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า การประชุม ครม. เมื่อวันที่ 23 มี.ค. 64 ครม. อนุมัติงบประมาณรายจ่ายประจําปีงบประมาณ พ.ศ. 2564 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 วงเงิน 699,306,600 บาท ให้สํานักงานปลัดกระทรวงกลาโหม เพื่อเป็นค่าใช้จ่ายในการแก้ไขปัญหาการแพร่ระบาดของโรคติดเชื้อไวรัสโคโรนา 2019 (COVID - 19) ระยะที่ 6 ตั้งแต่วันที่ 1 ธันวาคม 2563 ถึงวันที่ 28 กุมภาพันธ์ 2564 สําหรับเป็นค่าใช้จ่ายในการดําเนินการพื้นที่กักกันโรคแห่งรัฐ หรือ State Quarantine ในส่วนของสถานที่เอกชน จํานวน 32,907 คน
โฆษกประจําสํานักนายกรัฐมนตรีกล่าวว่า การดําเนินการมาตรการในการควบคุมการแพร่ระบาดของโรคติดเชื้อไวรัสโคโรนา 2019 หรือโรคโควิด-19 ที่ผ่านมาของกระทรวงกลาโหม ได้ดําเนินการพื้นที่ State Quarantine สําหรับผู้ที่เดินทางกลับมาจากต่างประเทศอย่างต่อเนื่อง โดยในห้วงวันที่ 1 - 31 ธ.ค.63 มีผู้เข้าพักใน State Quarantine จํานวน 10,491 คน สําหรับในห้วงวันที่ 1 – 31 ม.ค.64 กระทรวงการต่างประเทศได้แจ้งประมาณการจํานวนคนไทยในต่างประเทศที่มีความประสงค์ขอเดินทางกลับประเทศไทยทางอากาศ จํานวน 13,021 คน ซึ่งอาจมีการเปลี่ยนแปลงเพิ่มขึ้นหรือลดลงได้ ขึ้นอยู่กับสถานการณ์การแพร่ระบาดของโรคโควิด-19 มาตรการการผ่อนคลายการควบคุมโรค และมาตรการทางเศรษฐกิจของประเทศต้นทาง และในห้วงวันที่ 1 – 28 ก.พ.64 ใช้การประมาณการเท่ากับเดือนมกราคม 2564 จํานวน 13,021 คน
“กระทรวงกลาโหมได้จัดทําประมาณการค่าใช้จ่ายในการจัดทําพื้นที่ State Quarantine สําหรับผู้ที่เดินทางกลับมาจากต่างประเทศ ในห้วงวันที่ 1 ธ.ค.63 – 28 ก.พ.64 ประกอบด้วย ค่าตอบแทนบุคลากร ค่าเช่าที่พักและค่าอาหารของเจ้าหน้าที่ และของผู้กักกันโรค ค่าวัสดุการแพทย์ และอื่น ๆ ที่เกี่ยวข้อง นําเสนอคณะรัฐมนตรีพิจารณาอนุมัติงบประมาณรายจ่ายฯ เพื่อเป็นค่าใช้จ่ายในการแก้ปัญหาการแพร่ระบาดของโควิด-19 ระยะที่ 6 สําหรับเป็นค่าใช้จ่ายในการดําเนินการ State Quarantine ในส่วนของสถานที่เอกชน ซึ่งค่าใช้จ่ายในการดําเนินการดังกล่าว เป็นไปตามที่ขอตกลงกับกรมบัญชีกลาง และกระทรวงกลาโหมก็ได้ปฏิบัติตามระเบียบว่าด้วยการบริหารงบประมาณรายจ่ายงบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563”
ทั้งนี้ การดําเนินการที่ผ่านมาตั้งแต่วันที่ 7 มี.ค.-30 พ.ย.63 กระทรวงกลาโหมและกระทรวงมหาดไทย ได้ร่วมกันจัดสถานที่/พื้นที่สําหรับสังเกตอาการ เพื่อใช้ในการป้องกันและควบคุมการแพร่ระบาดของโรคโควิด-19 โดยได้จัดตั้งพื้นที่กักกันโรคแห่งรัฐ หรือ State Quarantine โดยใช้สถานที่ราชการ 2 แห่ง และโรงแรมเอกชน 25 แห่ง รองรับผู้ที่เดินทางกลับจากต่างประเทศและเข้ารับการกักกันตัวใน State Quarantine ทันทีเป็นเวลา 14 วัน เมื่อเดินทางกลับถึงประเทศไทย แล้วเป็นจํานวน 85,818 คน
------------------------------
รัฐบาลไทย-ข่าวทำเนียบรัฐบาล-ครม. เห็นชอบเสนอต้มยำกุ้ง ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก
วันพุธที่ 24 มีนาคม 2564
ครม. เห็นชอบเสนอต้มยํากุ้ง ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก
ครม. เห็นชอบเสนอต้มยํากุ้ง ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบให้เสนอต้มยํากุ้งขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก ตามที่กระทรวงวัฒนธรรมเสนอ พร้อมเห็นชอบให้อธิบดีกรมส่งเสริมวัฒนธรรม ในฐานะเลขานุการคณะกรรมการส่งเสริมและรักษามรดกภูมิปัญญาทางวัฒนธรรมเป็นผู้ลงนามในเอกสารที่จะเสนอต่อยูเนสโกในฐานะตัวแทนประเทศไทย
สําหรับสาระสําคัญของการนําเสนอต้มยํากุ้ง ภายใต้ชื่อ Tomyum Kung ต่อยูเนสโกมีดังนี้คือ ด้านคุณค่าและความสําคัญ ต้มยํากุ้งเป็นอาหารที่สะท้อนให้เห็นถึงวิถีชีวิตที่เรียบง่ายของชุมชนเกษตรกรรมริมแม่น้ําลําคลองในภาคกลางของไทย ที่มีวัฒนธรรมการบริโภคอาหารผ่านการสังเกตและเรียนรู้จากธรรมชาติ โดยนํากุ้งที่มีมากมายในท้องถิ่นมาต้มในน้ําเดือดที่มีสมุนไพรทั้งข่า ตะไคร้ ใบมะกรูด พริก และมะนาว ซึ่งนิยมปลูกไว้กินเองในครอบครัว ต้มยํากุ้งจึงสะท้อนถึงความเรียบง่ายและวิถีชีวิตที่พึ่งพิงธรรมชาติ พึ่งพาตนเองและมีประโยชน์ต่อสุขภาพ
ทั้งนี้ ต้มยํากุ้งมีคุณสมบัติตามหลักเกณฑ์การพิจารณาขึ้นทะเบียนเป็นมรดกวัฒนธรรมที่จับต้องไม่ได้ของมนุษยชาติตามที่นิยามไว้ในอนุสัญญาว่าด้วยการสงวนรักษามรดกวัฒธรรมที่จับต้องไม่ได้ ปีค.ศ. 2003 ดังนี้คือ
1.ด้านธรรมเนียมและการแสดงออกทางมุขปาฐะ โดยแต่เดิมเป็นการสืบทอดในครัวเรือนจากรุ่นสู่รุ่นแบบปากเปล่า ไม่มีประวัติหรือบันทึกตํารับเป็นลายลักษณ์อักษรที่ตายตัว นอกจากนี้ยังเป็นการเรียกชื่ออาหารที่เป็นคําโดดหรือคํามูล 3 คํา คือ ต้ม ยํา และกุ้ง มาประสมกันให้เกิดเป็นความหมายใหม่
2.ด้านการปฏิบัติทางสังคมและพิธีกรรม เนื่องจากต้มยํากุ้งเป็นอาหารที่สะท้อนถึงวิถีชีวิตของคนไทยพุทธที่เป็นชาวนาชาวสวนในลุ่มแม่น้ําภาคกลางที่อุดมสมบูรณ์ ซึ่งมักจะงดเว้นการฆ่าสัตว์ใหญ่เป็นอาหาร โดยเฉพาะช่วงวันพระหรือวันเข้าพรรษา ดังนั้นกุ้งแม่น้ํา ซึ่งมีอย่างอุดมสมบูรณ์และลอยขึ้นมาให้จับง่ายๆในบางฤดูกาล จึงเหมาะใช้ทําอาหาร นอกจากนี้ยังสะท้อนเรื่องวัฒนธรรมการบริโภคของคนไทยโดยมีข้าว เป็นอาหารหลัก รับประทานร่วมกับ กับข้าว โดยคนในครอบครัวจะล้อมวงรับประทานอาหารพร้อมหน้ากัน กินข้าวหม้อเดียวกัน กินแกงหม้อเดียวกัน ซึ่งแสดงถึงความผูกพันใกล้ชิดกันในครอบครัว
และ 3.ด้านความรู้และการปฏิบัติเกี่ยวกับธรรมชาติและจักรวาล ซึ่งต้มยํากุ้งถือเป็นอาหารเพื่อสุขภาพ เพราะมีไขมันต่ํา และมีสรรพคุณจากเครื่องสมุนไพรช่วยบํารุงร่างกาย ปรับธาตุให้สมดุลโดยเฉพาะอย่างยิ่งในช่วงเปลี่ยนฤดูกาลปลายฝนต้นหนาว จะช่วยป้องกันและบรรเทาอาการหวัดได้ และช่วงเวลาดังกล่าว ยังเป็นช่วงฤดูที่กุ้งมีชุกชุมในธรรมชาติ จึงสะท้อนถึงภูมิปัญญาของคนสมัยก่อนเรื่องการรับประทานอาหารตามฤดูกาล และเรื่องวงจรชีวิตของกุ้งแม่น้ําด้วย
อย่างไรก็ตามที่ผ่านมายูเนสโกได้ประกาศให้โขนและนวดไทยขึ้นทะเบียนเป็นรายการที่เป็นตัวแทนมรดกวัฒนธรรมที่จับต้องไม่ได้ของมนุษยชาติในปี 2561และ2562 ตามลําดับโดยขณะนี้โนราและสงกรานต์ ยังอยู่ในกระบวนการพิจารณาของยูเนสโกสําหรับการเป็นตัวแทนมรดกวัฒนธรรมที่จับต้องไม่ได้ของมนุษยชาติ
..................
รัฐบาลไทย-ข่าวทำเนียบรัฐบาล- โฆษกกระทรวงยุติธรรม แจงราชทัณฑ์ ปฏิบัติตามกฎควบคุมโควิด คัดกรอง - แยกกักโรคแดนแรกรับ - เลขา รมว.ยุติธรรม เผยมีคลิปการปฏิบัติงานของเจ้าหน้าที่ ยันไม่มีทำร้าย ทำตามมาตรการปกติ ชี้หา
วันพุธที่ 17 มีนาคม 2564
โฆษกกระทรวงยุติธรรม แจงราชทัณฑ์ ปฏิบัติตามกฎควบคุมโควิด คัดกรอง - แยกกักโรคแดนแรกรับ - เลขา รมว.ยุติธรรม เผยมีคลิปการปฏิบัติงานของเจ้าหน้าที่ ยันไม่มีทําร้าย ทําตามมาตรการปกติ ชี้หา
โฆษกกระทรวงยุติธรรม แจงราชทัณฑ์ ปฏิบัติตามกฎควบคุมโควิด คัดกรอง - แยกกักโรคแดนแรกรับ - เลขา รมว.ยุติธรรม เผยมีคลิปการปฏิบัติงานของเจ้าหน้าที่ ยันไม่มีทําร้าย ทําตามมาตรการปกติ ชี้หากไม่สบายใจถูกข่มขู่มาร้องเรียนได้เลย พร้อมให้ความเป็นธรรม
ในวันอังคารที่ ๑๖ มีนาคม ๒๕๖๔ เวลา ๑๕.๐๐ น. ณ อาคารที่ทําการกระทรวงยุติธรรม นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม กล่าวถึงการเผยแพร่จดหมายของนายอานนท์ นําภา แกนนําราษฎร เพื่อขอความช่วยเหลือเนื่องจากเกรงว่าจะได้รับอันตรายถึงชีวิต หลังถูกเจ้าหน้าที่คุมตัวออกนอกเเดนในยามวิกาล ว่า ตนได้ให้กรมราชทัณฑ์ตรวจสอบและได้รับรายงานว่าภายหลังจากที่เรือนจําพิเศษกรุงเทพมหานคร ได้รับย้ายตัวนายภาณุพงศ์ จาดนอก หรือ "ไมค์" นายจตุภัทร์ บุญภัทรรักษา หรือ "ไผ่ ดาวดิน" แกนนําราษฎร และนายบียรัฐ จงเทพ หรือ "โตโต้" แกนนํากลุ่ม Wevo มาจากเรือนจําพิเศษธนบุรี เมื่อเวลาประมาณ ๑๘.๔๐ น. เจ้าหน้าที่ได้ตรวจร่างกาย ก่อนนําตัวมาคุมขังพร้อมกับผู้ต้องขังคนอื่นอีก ๙ ราย ในห้องควบคุมผู้ต้องขังภายในแดนแรกรับ เพื่อแยกกักโรคตามมาตรการป้องกันการแพร่ระบาดของโรคติดเชื้อไวรัสโควิด-19 ของกรมราชทัณฑ์ ต่อมาเวลา ๒๓.๐๐ น. นายวีระกิตติ์ หาญปริพรรณ์ รองอธิบดีกรมราชทัณฑ์ ฝ่ายปฏิบัติการ พร้อมด้วยคณะแพทย์และพยาบาลจากทัณฑสถานโรงพยาบาลราชทัณฑ์ ได้เข้ามาดําเนินการตรวจหาเชื้อไวรัสโควิด-19 ในกลุ่มผู้ต้องขังภายในห้องดังกล่าว ซึ่งมีทั้งสิ้น ๑๖ ราย แต่มีผู้ต้องขังที่ให้ความร่วมมือเพียง ๙ ราย และไม่ประสงค์ให้ความร่วมมือในการตรวจหาเชื้อ ๗ ราย คือ นายอานนท์ พร้อมพวก จึงต้องแยกกลุ่มผู้ต้องขังดังกล่าวออกจากผู้ต้องขังที่ยินยอมรับการตรวจเชื้อ เพื่อเป็นการแยกกักกันโรคและสังเกตอาการเพิ่มเติมที่สถานพยาบาล ตามระเบียบของกรมราชทัณฑ์และกระทรวงสาธารณสุข เพื่อป้องกันการแพร่ระบาดของเชื้อไวรัสโควิด
ด้าน ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม กล่าวว่า เรามีคลิปวีดีโอบันทึกภาพไว้อยู่แล้ว ว่าเจ้าหน้าที่ปฏิบัติตัวกับผู้ต้องขังอย่างไร ซึ่งจากที่ดูคลิป มีการปฏิบัติตัวปกติ ในภาพมีการพูดคุยว่าทําไมไม่ตรวจตอนเช้า มาตรวจอะไรตอนดึก ซึ่งผู้ต้องขังเข้ามาดึกแล้ว ก็ต้องตรวจตามขั้นตอน เพราะในฝั่งธนบุรี เขตบางแค มีการระบาดหนัก เป็นความปรารถนาดีของเจ้าหน้าที่เรือนจําฯ ตรวจสุขภาพให้ แต่หากไม่อยากตรวจก็เป็นไปตามสิทธิ เราก็แยกห้องให้ คือสภาพความเป็นจริง ส่วนการทําร้ายร่างกาย ตนยืนยันว่าไม่มีแน่นอน แต่ตามสิทธิของผู้ต้องขัง หากมีการข่มขู่ทําร้ายร่างกาย สามารถแจ้งดําเนินคดีได้ ซึ่งหากยังมีความไม่สบายใจ ตนอาจจะเข้าไปดูเพื่อให้ทุกฝ่ายเกิดความสบายใจ ถ้าคิดว่าไม่ได้รับความเป็นธรรม สามารถร้องเรียนมายังกระทรวงยุติธรรมได้ เราจะดําเนินคดีให้ ตนยืนยันว่า เจ้าหน้าที่กรมราชทัณฑ์ทุกคนได้ปฏิบัติหน้าที่โดยยึดตามกฎ ระเบียบ และ พ.ร.บ.ราชทัณฑ์ อย่างเคร่งครัด ไม่สามารถกระทําการใดโดยพลการได้ การทําร้ายร่างกายผู้อื่นเป็นการกระทําความผิดทางอาญาเจ้าหน้าที่ไม่สามารถกระทําได้อยู่แล้ว
รัฐบาลไทย-ข่าวทำเนียบรัฐบาล-รัฐบาลผนึก 3 กระทรวง เปิดตัวโครงการ WAT "ศรัทธานำทาง เส้นทางนำเที่ยว" กระตุ้นการท่องเที่ยวเชิงศาสนา วัฒนธรรม ตอบโจทย์นักเดินทางสายบุญ
วันพฤหัสบดีที่ 25 มีนาคม 2564
รัฐบาลผนึก 3 กระทรวง เปิดตัวโครงการ WAT "ศรัทธานําทาง เส้นทางนําเที่ยว" กระตุ้นการท่องเที่ยวเชิงศาสนา วัฒนธรรม ตอบโจทย์นักเดินทางสายบุญ
รัฐบาลผนึก 3 กระทรวง เปิดตัวโครงการ WAT "ศรัทธานําทาง เส้นทางนําเที่ยว" กระตุ้นการท่องเที่ยวเชิงศาสนา วัฒนธรรม ตอบโจทย์นักเดินทางสายบุญ
วันนี้ (25 มีนาคม 2564) เวลา 09.30 น. ณ โรงแรมสินธร เคมปินสกี้ กรุงเทพฯ นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมเป็นประธานเปิดตัวโครงการ WAT : Worship Activities Traditional "ศรัทธานําทาง เส้นทางนําเที่ยว" ซึ่งเป็นความร่วมมือระหว่างการท่องเที่ยวแห่งประเทศไทย กระทรวงการท่องเที่ยวและกีฬา กระทรวงวัฒนธรรม และสํานักงานพระพุทธศาสนาแห่งชาติ
สืบเนื่องจากสถานการณ์แพร่ระบาดโควิด-19 ส่งผลกระทบต่ออุตสาหกรรมการท่องเที่ยว โดยผู้ประกอบการหลายรายได้รับผลกระทบอย่างหนัก เนื่องจากมีการงดเว้นการเดินทางระหว่างกันตามมาตรการควบคุมโรคระบาด เมื่อสถานการณ์เริ่มคลี่คลาย รัฐบาลมีการผ่อนปรนให้หลายพื้นที่มีการเดินทางได้ตามปกติ จึงเกิดการประสานความร่วมมือระหว่างหน่วยงานที่เกี่ยวข้องในการจัดทําโครงการ WAT : Worship Activities Traditional "ศรัทธานําทาง เส้นทางนําเที่ยว" เพื่อกระตุ้นการท่องเที่ยวในประเทศ โดยเฉพาะการท่องเที่ยวเชิงสุขภาพ การท่องเที่ยวเชิงกีฬา การท่องเที่ยวเชิงวัฒนธรรม การท่องเที่ยวเชิงนิเวศ และการท่องเที่ยวเชิงจิตวิญญาณ ที่กําลังเป็นที่นิยมในปัจจุบัน
รัฐมนตรีประจําสํานักนายกรัฐมนตรีระบุ ในฐานะที่กํากับดูแลสํานักงานพระพุทธศาสนาแห่งชาติ ได้ตั้งเป้าหมายให้ประชาชนทุกเพศทุกวัยได้เข้าถึงพระพุทธศาสนา สามารถนําหลักธรรมคําสอนไปพัฒนาคุณภาพชีวิตให้ดีขึ้น ทําให้สังคมมีความสุขด้วยหลักพุทธธรรม จึงเกิดความร่วมมือในโครงการ WAT : Worship Activities Traditional "ศรัทธานําทาง เส้นทางนําเที่ยว" โดยได้ประสานวัดทั่วประเทศ 41,654 วัด สนับสนุนข้อมูลและเรื่องราวของพุทธศาสนสถานและศาสนวัตถุ เพื่อเป็นประโยชน์ต่อนักท่องเที่ยวและผู้ที่สนใจที่เดินทางท่องเที่ยวเชื่อมโยงวัดและชุมชนในเส้นทางแห่งศรัทธา
โดยโครงการ WAT : Worship Activities Traditional "ศรัทธานําทาง เส้นทางนําเที่ยว" ได้จัดทําเส้นทางแห่งศรัทธาเพื่อเสริมสิริมงคล ความรุ่งเรืองแห่งชีวิต เชื่อมโยงชุมชนที่มีศักยภาพและแหล่งท่องเที่ยวอื่นๆ จํานวน 15 เส้นทาง โดยสามารถติดตามรายละเอียดเพิ่มเติมได้ที่ www.tourismthailand/tourismproduct หรือ www.facebook.com/Tousismproducts หรือ โทร. 1672
---------------------------------
รัฐบาลไทย-ข่าวทำเนียบรัฐบาล-กรมท่าอากาศยาน จัดประชุมรับฟังความคิดเห็นครั้งที่ 2 โครงการปรับปรุงขยายท่าอากาศยานระนอง
วันพฤหัสบดีที่ 4 มีนาคม 2564
กรมท่าอากาศยาน จัดประชุมรับฟังความคิดเห็นครั้งที่ 2 โครงการปรับปรุงขยายท่าอากาศยานระนอง
นายอภิรัฐ ไชยวงศ์น้อย อธิบดีกรมท่าอากาศยาน มอบหมายให้นายอาทิตย์ วินิจสร ผู้อํานวยการกองก่อสร้างและบํารุงรักษา นางปรีดา ช่วยคง ผู้อํานวยการท่าอากาศยานระนอง เป็นผู้แทนกรมท่าอากาศยาน เข้าร่วมประชุมรับฟังความคิดเห็น ครั้งที่ 2
โครงการศึกษารายงานการประเมินผลกระทบสิ่งแวดล้อม โครงการปรับปรุงขยายท่าอากาศยานระนอง ตําบลราชกรูด อําเภอเมืองระนอง จังหวัดระนอง โดยได้รับเกียรติจากนายสมจิตร์ เขียนด้วง​ รองผู้ว่าราชการจังหวัดระนอง เป็นประธานเปิดการประชุม และหน่วยงานภาครัฐ ภาคเอกชน และประชาชนในพื้นที่ให้ความสนใจเข้าร่วม เมื่อวันที่ 4 มีนาคม 2564 ณ โรงคลุม เทศบาลตําบลราชกรูด อําเภอเมืองระนอง จังหวัดระนอง
สําหรับโครงการศึกษารายงานการประเมินผลกระทบสิ่งแวดล้อม โครงการปรับปรุงขยายท่าอากาศยานระนอง มีวัตถุประสงค์เพื่อศึกษาและรวบรวมรายละเอียดโครงการ วิเคราะห์ผลกระทบทรัพยากรสิ่งแวดล้อม จากการดําเนินโครงการทั้งทางตรงและทางอ้อม และนําเสนอมาตรการป้องกันและแก้ไขผลกระทบสิ่งแวดล้อม ซึ่งโครงการปรับปรุงขยายท่าอากาศยานระนอง มีแผนการจะขยายความยาวทางวิ่งทางด้านทิศเหนือ 500 เมตร สร้างทางขับขนาน และจัดซื้อที่ดินเพิ่มเติมทางด้านทิศเหนือประมาณ 165 ไร่ เมื่อดําเนินโครงการแล้วเสร็จจะมีทางวิ่ง จากเดิม ขนาด 45 x 2,000 เมตร เป็น 45 x 2,500 เมตร และพื้นที่รวมจากเดิม 2,447 ไร่ เป็น 2,612 ไร่
โดยการประชุมรับฟังความคิดเห็น ครั้งที่ 2 นี้ กรมท่าอากาศยานได้นําเสนอผลการศึกษา ทรัพยากรสิ่งแวดล้อมปัจจุบัน ทั้งในด้านคุณภาพอากาศ เสียง ความสั่นสะเทือน คุณภาพน้ําผิวดินและใต้ดิน ทั้งหมดอยู่ในเกณฑ์มาตรฐานกําหนด และจากการจัดประชุมรับฟังความคิดเห็นครั้งก่อน ได้มีข้อวิตกกังวลของผู้มีส่วนได้ส่วนเสีย ในเรื่องการชดเชยที่ดิน ผลกระทบด้านเสียง ด้านการระบายน้ํา ความสั่นสะเทือน ผลกระทบต่อแหล่งน้ํา และผลกระทบต่อผู้ที่อยู่อาศัยใกล้เคียงท่าอากาศยาน ซึ่งกรมท่าอากาศยานได้ให้ความสําคัญในเรื่องราวดังกล่าว จึงเสนอมาตรการป้องกันและแก้ไขผลกระทบสิ่งแวดล้อม รวมถึงมาตรการติดตามตรวจสอบผลกระทบสิ่งแวดล้อมในระยะก่อสร้าง และระยะดําเนินการ เพื่อป้องกันปัญหาที่อาจจะจะเกิดขึ้นกับชุมชน
ภายหลังจากนี้ กรมท่าอากาศยานจะจัดทํารายงานการประเมินผลกระทบสิ่งแวดล้อมโครงการปรับปรุงขยายท่าอากาศยานระนอง เสนอให้สํานักงานนโยบายและแผนทรัพยากรธรรมชาติและสิ่งแวดล้อม เพื่อนําเสนอต่อคณะกรรมการผู้ชํานาญการพิจารณาให้ความเห็นชอบตามขั้นตอนต่อไป
รัฐบาลไทย-ข่าวทำเนียบรัฐบาล-ที่ไหนก็ทำได้!! ลูกค้า ธอส. สามารถแก้ไข เบอร์โทร / E-Mail / ที่อยู่จัดส่งเอกสาร ผ่าน Application : GHB ALL ได้ทันที
วันพุธที่ 3 มีนาคม 2564
ที่ไหนก็ทําได้!! ลูกค้า ธอส. สามารถแก้ไข เบอร์โทร / E-Mail / ที่อยู่จัดส่งเอกสาร ผ่าน Application : GHB ALL ได้ทันที
ธอส.พัฒนาบริการดิจิทัล เพิ่มความสะดวกให้กับลูกค้าของธนาคารในยุค New Normal ที่ต้องการแก้ไขหรือ Update ข้อมูลสําคัญของตนเอง ดําเนินการได้ด้วยตนเองผ่าน Application : GHB ALL ง่าย ๆ ในขั้นตอนเดียว
ธนาคารอาคารสงเคราะห์ (ธอส.) พัฒนาบริการดิจิทัล เพิ่มความสะดวกให้กับลูกค้าของธนาคารในยุค New Normal ที่ต้องการแก้ไขหรือ Update ข้อมูลสําคัญของตนเองประกอบด้วย 1.หมายเลขโทรศัพท์มือถือ 2.E-Mail และ 3.ที่อยู่สําหรับจัดส่งเอกสาร สําหรับใช้ในการติดต่อรับข้อมูลสําคัญต่างๆ ของธนาคาร สามารถดําเนินการได้ด้วยตนเองผ่าน Application : GHB ALL ง่าย ๆ ในขั้นตอนเดียว เพียงกดเลือกฟังก์ชั่น “แก้ไขข้อมูลส่วนบุคคล” และเลือกแก้ไขข้อมูลตามที่ต้องการ Update ได้ทันทีด้วยตัวเองโดยไม่ต้องเดินทางไปที่สาขา เพื่อไม่ให้พลาดการติดต่อรับข้อมูลหรือเอกสารสําคัญจากธนาคาร สอบถามข้อมูลเพิ่มเติม หรือ ติดตามข้อมูลข่าวสารของธนาคารได้ที่ www.ghbank.co.th หรือศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-บขส. เปิดจองตั๋วล่วงหน้าช่วงเทศกาลสงกรานต์ 2564
วันศุกร์ที่ 12 มีนาคม 2564
บขส. เปิดจองตั๋วล่วงหน้าช่วงเทศกาลสงกรานต์ 2564
โดยเตรียมจัดรถโดยสารรองรับการเดินทางกลับภูมิลําเนาของประชาชน มั่นใจคนเดินทางเพิ่มขึ้นหลังรัฐบาลมีมาตรการผ่อนคลาย ย้ําคุมเข้มมาตรการป้องกัน COVID-19 อย่างเข้มงวด
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้เปิดให้บริการจองตั๋วล่วงหน้าในช่วงเทศกาลสงกรานต์ 2564 เพื่ออํานวยความสะดวกและเตรียมความพร้อมในการจัดรถโดยสารให้เพียงพอกับความต้องการของประชาชน ลดปัญหาความแออัดในการเข้าใช้สถานี รวมถึงป้องกันปัญหาผู้โดยสารตกค้าง ทั้งนี้ผู้โดยสารที่ประสงค์เดินทางในช่วงเทศกาลดังกล่าวสามารถจองตั๋วล่วงหน้าได้ตั้งแต่บัดนี้เป็นต้นไป ผ่านช่องทางการจําหน่ายตั๋วของ บขส. อาทิ เว็บไซต์ บขส. www.transport.co.th เคาน์เตอร์เซอร์วิส ไทยทิกเก็ตเมเจอร์ และตัวแทนจําหน่ายตั๋วของ บขส. ทั่วประเทศ
สําหรับผู้ใช้สิทธิโครงการ “เราชนะ” และผู้ถือบัตรสวัสดิการแห่งรัฐ สามารถใช้สิทธิ์จองตั๋วโดยสารล่วงหน้า ได้ที่ช่องจําหน่ายตั๋วของ บขส. ทั่วประเทศเท่านั้น ไม่สามารถจองทางออนไลน์ได้ สอบถามรายละเอียดเพิ่มเติมได้ที่ Call Center 1490 เรียก บขส. ตลอด 24 ชั่วโมง
ปัจจุบัน บขส. เปิดให้บริการเดินรถในเส้นทางภาคเหนือ ภาคตะวันออกเฉียงเหนือ ภาคตะวันออก และภาคใต้ รวม 368 เที่ยววิ่ง จากปกติ 426 เที่ยววิ่ง คิดเป็นร้อยละ 86 ของจํานวนเที่ยววิ่งทั้งหมด โดย บขส. ยังคงหยุดให้บริการเดินรถเส้นทางระหว่างประเทศทุกเส้นทาง อย่างไรก็ดี บขส. จะมีการประชุมร่วมกับหน่วยงานที่เกี่ยวข้องภายในเดือนมีนาคม 2564 เพื่อเตรียมแผนจัดการเดินรถและอํานวยความสะดวกรองรับประชาชนที่จะเดินทางในช่วงเทศกาลสงกรานต์ 2564 โดยเชื่อว่าปีนี้จะมีผู้ใช้บริการรถโดยสารเพิ่มขึ้น เนื่องจากรัฐบาลมีการผ่อนคลายการเดินทางและเป็นเทศกาลที่มีวันหยุดยาวต่อเนื่อง นอกจากนี้ บขส. ยังคงใช้มาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) ภายในสถานีขนส่งผู้โดยสารและบนรถโดยสารอย่างเข้มงวดขั้นสูงสุด ตามนโยบายของรัฐบาลและกระทรวงฯ ดังนี้
1. ตรวจคัดกรองและตรวจวัดอุณหภูมิผู้โดยสาร
2. จัดให้มีจุดบริการแอลกอฮอล์เจลสําหรับผู้โดยสาร ภายในสถานีขนส่งผู้โดยสาร
3. กําชับให้พนักงานและผู้ให้บริการ สวมหน้ากากอนามัยหรือหน้ากากผ้าตลอดการเดินทาง
4. ขอให้ผู้โดยสารปฏิบัติตามมาตรการเว้นระยะห่างทางสังคม (Social Distancing) ขณะใช้บริการในสถานีขนส่ง
5. ขอความร่วมมือให้ผู้โดยสารสแกนคิวอาร์โค้ดแอปพลิเคชัน “ไทยชนะ” และ “หมอชนะ” หรือกรอกข้อมูลการเดินทางตามแบบที่กรมการขนส่งทางบกกําหนด เพื่อบันทึกประวัติการเดินทางของผู้โดยสารทุกคนในทุกเส้นทาง